पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम ने कोरोना संक्रमण को रोकने के लिए नई रणनीति के तहत कार्य शुरू करने का निर्णय लिया है। अभी तक यह नियम था कि फीवर क्लीनिक में जाँच कराने के बाद मरीज को घर भेज दिया जाता था और जब उसकी रिपोर्ट पॉजिटिव आती थी तब दवाइयों की किट उसे भेजी जाती थी। इसमें कम से कम 3 दिनों का समय लग जाता था।
इस दौरान मरीज घूमता-फिरता था और दूसरों को भी संक्रमण बाँटता था, साथ ही उसका संक्रमण भी बढ़ जाता था। अब नए नियमों के तहत मरीज जैसे ही जाँच कराएगा, उसी दिन उसे किट दे दी जाएगी ताकि वह दवा खाकर घर में ही आराम करे और दूसरों को संक्रमण न बाँट पाए।
नगर निगम कमिश्नर संदीप जीआर ने ताजा आदेश में सभी जोन अधिकारियों को ये निर्देश दिए हैं कि वे फीवर क्लीनिक से समन्वय बनाएँ और प्रतिदिन जो भी व्यक्ति कोरोना की जाँच करवाए और उनका सैम्पल जाँच के लिए जाए उन सभी की सूची एकत्र करें और कोशिश ये करें कि उन्हें जाँच के तत्काल बाद ही मेडिकल किट प्रदान कर दी जाए और यदि ऐसा न हो पाए, तो उसी दिन उनके घर में किट पहुँचा दी जाए। ऐसा करने से संक्रमण को काफी हद तक नियंत्रित कर लिया जाएगा। संक्रमित व्यक्ति तत्काल ही आइसोलेट हो जाएगा और दवाइयों का सेवन करने लगेगा, तो इससे उसका संक्रमण परिजनों को भी प्रभावित नहीं कर पाएगा।
ये भी दिए आदेश
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn